*Kivonat a Jászberény Városi Önkormányzat Képviselő-testületének 2018. augusztus 9-én megtartott* ***rendkívüli****,* ***nyílt* *ülésének*** *jegyzőkönyvéből*

***Jászberény Városi Önkormányzat Képviselő-testületének***

***210/2018. (VIII. 9.) határozata***

***A Jászsági Szociális Szolgáltató Társulás*** ***módosítással egységes szerkezetbe foglalt Társulási Megállapodásának jóváhagyásáról***

1. A Jászberény Városi Önkormányzat Képviselő-testülete jóváhagyja a Jászsági Szociális Szolgáltató Társulás módosítással egységes szerkezetbe foglalt Társulási Megállapodását a jelen határozat melléklete szerinti tartalommal.

2. A Képviselő-testület felhatalmazza Dr. Szabó Tamás polgármestert a Társulási Megállapodás aláírására.

**Határidő:** 2018. augusztus 9.

**Felelős:** Dr. Szabó Tamás polgármester

***Erről értesülnek:***

1. Jászsági Szociális Szolgáltató Társulás, 5055 Jászladány, Hősök tere 6.,
2. Jász-Nagykun-Szolnok Megyei Kormányhivatal- Szolnok,
3. Képviselő-testület tagjai,
4. Irattár.

|  |  |  |
| --- | --- | --- |
| ***Dr. Szabó Tamás sk.*** |  | ***Dr. Gottdiener Lajos sk.*** |
| ***polgármester*** | ***jegyző*** |

*Kivonat hiteléül:*

*Jászberény, 2018. augusztus 9.*

*(Dr. Bessenyei Lilla)*

*irodavezető*

***Melléklet a Jászberény Városi Önkormányzat Képviselő-testületének***

***210/2018. (VIII. 9.) határozatához***

***Jászsági Szociális Szolgáltató TÁRSULÁS***

**TÁRSULÁSI MEGÁLLAPODÁS**

***2018. augusztus ……***

**Egységes szerkezetben:**

**(A Társulási Tanács a 8/2013. (IV.11.) számú határozatával fogadta el, melyet a 25/2013. (VI. 4.) számú, és a 17/2015.(V.5.) 65/2015. (XII.16.)** **sz. 25/2016. (IV.25.) sz. 65/2016. (XI.14.) számú 25/2018. (VII. 10.) számú határozattal módosított.)**

**Hatályba lépésének dátuma: 2018. VIII. …..**

**TÁRSULÁSI MEGÁLLAPODÁS**

Az 1. pontban megnevezett helyi önkormányzatok képviselő-testületei megállapodnak abban, hogy a családsegítés és gyermekjóléti szolgáltatás, mint önkormányzati feladat hatékonyabb, célszerűbb ellátására jogi személyiséggel rendelkező önkormányzati társulást (a továbbiakban: Társulás) hoznak létre a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 87.§-a alapján.

**1.** **A Társulás neve:** **Jászsági Szociális Szolgáltató Társulás**

**2.** **A Társulás székhelye**: **5055 Jászladány, Hősök tere 6.**

**3.** **A Társulás tagjainak neve, székhelye, képviselője:**

* **Alattyán Község Önkormányzata**

Székhelye: 5142 Alattyán, Szent István tér 1.

képviseli: Koczkás Gábor polgármester

* **Jánoshida Községi Önkormányzat**

Székhelye: 5143 Jánoshida, Fő út 28.

képviseli: Eszes Béla polgármester

* **Jászalsószentgyörgy Községi Önkormányzat**

Székhelye: 5054 Jászalsószentgyörgy, Fő út 53/a.

képviseli: Szarvák Imre polgármester

* **Jászapáti Városi Önkormányzat**

Székhelye: 5130 Jászapáti, Dr. Szlovencsák Imre út 2.

képviseli: Farkas Ferenc polgármester

* **Jászberény Városi Önkormányzat**

Székhelye: 5100 Jászberény, Lehel vezér tér 18.

képviseli: Dr. Szabó Tamás polgármester

* **Jászboldogháza Községi Önkormányzat**

Székhelye: 5144 Jászboldogháza, Rákóczi út 27.

képviseli: Szűcs Lajos polgármester

* **Jászdózsa Községi Önkormányzat**

Székhelye: 5122 Jászdózsa, Szent Mihály tér 1.

képviseli: Dr. Szerencsés István polgármester

* **Jászfelsőszentgyörgy Községi Önkormányzat**

Székhelye: 5111 Jászfelsőszentgyörgy, Fő út 57.

képviseli: Zelenai Tibor Károlyné polgármester

* **Jászjákóhalma Község Önkormányzat**

Székhelye: 5121 Jászjákóhalma, Fő út 27.

képviseli: Terjéki Tünde polgármester

* **Jászkisér Város Önkormányzata**

Székhelye: 5137 Jászkisér, Fő út 7.

képviseli: Lukácsi György polgármester

* **Jászladány Nagyközségi Önkormányzat**

Székhelye: 5055 Jászladány, Hősök tere 6.

képviseli: Bertalanné Drávucz Katalin polgármester

* **Jászszentandrás Község Önkormányzata**

Székhelye: 5136 Jászszentandrás, Rákóczi út 94.

képviseli: Szabó László polgármester

* **Jásztelek Községi Önkormányzat**

Székhelye: 5141 Jásztelek, Szabadság út 71.

képviseli: Tóth Nóra polgármester

**4.** **A Társuláshoz tartozó települések lakosságszáma:**

A települések, valamint a Társulás lakosságszáma az éves, elfogadott statisztikai létszámadatok alapján kerül feltüntetésre jelen megállapodás 1. sz. függelékében, mely a jelen megállapodás elválaszthatatlan részét képezi.

**5. A Társulás célja:**

A 3. pontban felsorolt helyi önkormányzatok szociális és gyermekvédelmi, gyermekjóléti önkormányzati feladatainak közös szervezése, összehangolása, ellátása (ágazati feladatellátás), továbbá a szociális és gyermekjóléti intézményrendszerük integrálása, feladatellátásának összehangolása, intézményfenntartás, a feladatellátás feltétel- és forrásrendszerének koordinációja, összehangolt fejlesztése, mindezen feladatok hatékony, célszerű ellátása*.* A társulást alkotó települések drog-megelőzési programjainak koordinálása.

*Jászapáti és Jászberény járás ellátási területén szenvedélybetegek részére alacsonyküszöbű ellátás nyújtása.*

**6.** **A Társulás által ellátott feladat- és hatáskör:**

Társulás jogszabályban meghatározott feltételek szerint gondoskodhat az alábbi feladatkörbe tartozó közszolgáltatások biztosításához kapcsolódó és a társult önkormányzatok együttműködését igénylő egyes feladat- és hatáskörök ellátásáról:

- szociális és gyermekjóléti ellátás

- szociális étkeztetés,

- házi segítségnyújtás,

- időskorúak nappali intézményi ellátása,

- demens személyek nappali intézményi ellátása

*- szenvedélybetegek részére alacsonyküszöbű ellátás nyújtása,*

*- drog-megelőzési programok koordinálása.*

A Társulás által ellátott feladatok megvalósításának minimum követelményeit az ágazati jogszabályok határozzák meg.

**7. A főtevékenység államháztartási megjelölése:**

Államháztartási szakágazat

841105 Helyi önkormányzatok és társulások igazgatási tevékenysége

**A Társulás szakmai alaptevékenységei kormányzati funkciókba sorolva:**

011130 Önkormányzatok és önkormányzati hivatalok jogalkotó és általános

igazgatási tevékenysége

102031 Idősek nappali ellátása

102032 Demens betegek nappali ellátása

104012 Gyermekek átmeneti ellátása

104060 A gyermekek, fiatalok és családok életminőségét javító programok

107051 Szociális étkeztetés

107052 Házi segítségnyújtás

*074052 Kábítószer-megelőzés programjai, tevékenységei*

*101145 Szenvedélybetegek alacsonyküszöbű ellátása*

**Szabad kapacitás terhére végzett nem haszonszerzési célú tevékenység szakfeladatai:**

|  |
| --- |
| 680002 Nem lakóingatlan bérbeadása, üzemeltetése |

Működési területe: A társult önkormányzatok közigazgatási területe, Jászberényi és Jászapáti Járáshoz tartozó települések közigazgatási területe.

A Társulás működési területén élő lakosság számát jelen megállapodás 1. sz. függeléke tartalmazza.

A Társulás időtartama: A társulási megállapodást az 1. pontban megnevezett önkormányzatok határozatlan időre kötik. A működés kezdete: 2013. május 1.

A Társulás bélyegzője: Körbélyegző a Társulás nevének feltüntetésével középen Magyarország címerével.

A Társulás jogállása: A Társulás jogi személy, amely saját ügyintézői és képviseleti joggal rendelkezik. A Társulásra a Magyarország helyi önkormányzatairól szóló 2011. évi CLXXXIX. törvény, az államháztartásról szóló 2011. évi CXCV. törvény (a továbbiakban: Áht.), az államháztartási törvény végrehajtásáról szóló 368/2011 (XII.31.) Korm. rendelet (a továbbiakban: Ávr.) vonatkozó rendelkezéseit kell alkalmazni.

A Társulás képviselője: A Társulás mindenkori elnöke, annak akadályoztatása esetén a Társulás alelnöke.

A Társulás alapító és felügyeleti szerve a Társulást létrehozó települési önkormányzatok képviselő-testületei.

A Társulást a Magyar Államkincstár Jász-Nagykun-Szolnok Megyei Igazgatóság (5000 Szolnok, Liget u. 6.) veszi nyilvántartásba.

A Társulás üzletszerű gazdasági vagy vállalkozási tevékenységet nem végez.

A kinevezési és egyéb munkáltatói jogkör tartalmára az Mötv. vonatkozó rendelkezései az irányadóak.

Az önkormányzatok képviselő-testületei – önkormányzati rendeleteik egyidejű módosítása mellett – az Mötv. törvényben foglalt felhatalmazással élve a Társulást a jelen megállapodás 6. pontjában meghatározott átruházott feladat- és hatáskörök gyakorlására jogosítják fel. Az egyes feladatok ellátásának módjáról, feltételeiről a feladatellátásban résztvevő önkormányzatok és a Társulás között létrejött megállapodások rendelkeznek.

**8. A feladatellátás rendszere; az átruházott feladat- és hatáskörök**

A Társulást alkotó települési önkormányzatok képviselő-testületei határozatba foglalják, hogy mely feladat- és hatáskör ellátására társulnak, adnak megbízást, amely pénzügyi hozzájárulással jár.

A feladatátvállalás elve: gazdaságosabban, többlet állami támogatás nélkül, legalább változatlan szakmai színvonalat, jó minőséget, az eredményességet és a hatékonyságot előtérbe helyezve kiegyenlített, azonos közszolgáltatásokhoz juttassa a társult önkormányzatok lakosságát.

A Társulás ellátja jelen társulási megállapodásban rögzített feladat- és hatásköröket.

Ágazati feladatellátás: az egyes települési önkormányzatok képviselő-testületeinek előzetes egyetértései alapján átruházott feladatellátás.

A Társulás a feladatkörébe tartozó közszolgáltatások ellátására – jogszabályban meghatározottak szerint – költségvetési szervet, gazdálkodó szervezetet, nonprofit szervezetet és egyéb szervezetet alapíthat, kinevezi vezetőit, melyek vonatkozásában az alapítói jogokat (alapítás, átalakítás, megszüntetés, vezetők kinevezése) a Társulási tanács gyakorolja. A Társulási tanács az intézmény(ek) vezetőit pályázat útján választja ki, illetve a vezetők felett a munkáltatói jogkört gyakorolja, az egyéb munkáltatói jogokat a Társulás elnöke gyakorolja.

**9. Szociális és gyermekjóléti ellátás**

A Társulás összehangolja a társult önkormányzatok közigazgatási területén a szociális, családsegítő és gyermekjóléti tevékenységet és szolgáltatásokat végző intézmények fejlesztését, szolgáltatásainak biztosítását, működtetését és működését.

A Társulás koordinálja a térségben a családsegítés és a gyermekjóléti szolgáltatás fejlesztését.

A Társulás 2015. augusztus 1-től Jászalsószentgyörgy, Jászboldogháza, Jászjákóhalma és Jásztelek települések közigazgatási területén társulási formában biztosítja az étkeztetést, a házi segítségnyújtást, valamint az idősek nappali ellátását a Társulás által fenntartott Jászsági Szociális Alapszolgáltató Központ keretei között, a hatályos működési engedélyben foglaltak szerint.

A Társulás feladatellátásának fejlesztése céljából, valamint az általa fenntartott intézmény támogatására pályázatot nyújthat be.

A Társulás feladatellátásához kapcsolódóan a társult önkormányzatok közigazgatási területén a szociális és gyermekjóléti adatbázist hoz létre, melyet folyamatosan aktualizál és karbantart.

**9/A. Drog-megelőzési tevékenység**

A Jászság területén a Jászsági Önkormányzatok Szövetségével együttműködve Jászsági Kábítószerügyi Egyeztető Fórumot alakít, szervezi annak tevékenységét.

A Jászság területén drog-megelőzési programok kidolgozását koordinálja, programokat szervez, bonyolít. Ez irányú tevékenysége fejlesztése céljából pályázatot nyújthat be.

***9/B. Szenvedélybetegek alacsonyküszöbű ellátása:***

*A Jászsági Szociális Szolgáltató Társulás biztosíthatja:*

* *az orvosi vagy egyéb terápiás kezelésen, szolgáltatásban, szűrővizsgálaton való részvétel ösztönzését és figyelemmel kísérését,*
* *megkereső programok szervezését az ellátásra szoruló személyek elérése érdekében,*
* *a szenvedélybetegség okozta egészségügyi és szociális károk mérsékléséhez szükséges egyes ártalomcsökkentő szolgáltatásokat,*
* *a kríziskezelést az életet veszélyeztető, a testi, szociális, kapcsolati és életvezetési rendszerben kialakult kezelhetetlen helyzetek esetére,*
* *az anonimitást – a személyes adatokat nem kell megadni, igazolni és nyilvántartani, illetve egyéni gondozási tervet nem kell készíteni –,*
* *A szolgáltatás nem tagadható meg az absztinencia hiánya és a szenvedélybetegség során jelentkező tünetek, magatartási formák miatt mindaddig, amíg azok nem veszélyeztetik a biztonságos feladatellátást.*

**10. A Társulás döntéshozó szerve, döntéshozó szervének tagjait megillető szavazatarány:**

**A Társulás döntés hozó szerve:**

Társulási tanács

**A Társulás bizottsága:**

Pénzügyi Bizottság

**A Társulás tisztségviselői**

a Társulás elnöke és alelnöke

a Pénzügyi Bizottság elnöke

**11. A Társulási tanács**

A Társulási tanács az önkormányzati társulás döntéshozó szerve, amelyet az Mötv. 94.§ (2) bek. alapján a társult önkormányzatok képviselő-testületei által delegált tagok alkotják, létszáma: 13 fő. A delegált tag helyettesítésének rendjéről a képviselő-testület határozatba foglalt felhatalmazás útján rendelkezik.

A Társulási Tanács minden tagja egy szavazattal rendelkezik.

A Társulási tanács az alakuló ülésen tagjai sorából elnököt választ, az elnök helyettesítésére, munkájának segítésére alelnököt választ és meghatározza a helyettesítés rendjét. Az elnök személyére a Társulási tanács bármely tagja javaslatot tehet. Az alelnök személyére az elnök tesz javaslatot.

**A Társulási tanács kizárólagos hatáskörébe tartozik:**

* a Társulás elnökének és az alelnökének megválasztása,
* a Pénzügyi Bizottság létrehozása, tagjainak a megválasztása,
* a Pénzügyi Bizottság elnökének megválasztása,
* a Társulás Szervezeti és Működési Szabályzatának – a megalakulást követő 60 napon belüli – elfogadása, módosítása,
* az éves költségvetés elfogadása, módosítása,
* bármely jogszabályba vagy ezen megállapodás rendelkezéseibe ütköző határozat megsemmisítése,
* az évi tagsági díjak megállapítása,
* területi és országos szervezetekhez való csatlakozás, valamint ezen szervezetekből való kilépés,
* a Társulás más társulással való együttműködésének és az együttműködési megállapodás elfogadása
* az 500.000 Ft értéket vagy az egy évet meghaladó – költségvetésben nem szereplő – kötelezettséget jelentő szerződések (kötelezettségvállalások) jóváhagyása.

**A Társulási tanács ülései:**

A Társulási tanács ülését az elnök hívja össze írásban, a napirend közlésével szükség szerint, de legalább évente hat alkalommal, illetve a Társulási tanács által meghatározott esetben. Az elnök akadályoztatása esetén az ülést az alelnök hívja össze és vezeti. Együttes akadályoztatásuk esetén a tanács ülését a korelnök hívja össze és vezeti.

Az elnök 15 napon belül rendkívüli ülést köteles összehívni, ha:

* a Társulás valamely bizottsága, vagy
* a Társulási tanács tagjainak egynegyede
* a Jász-Nagykun-Szolnok Megyei Kormányhivatal vezetője

írásban – a napirend(ek) megjelölésével – kezdeményezi.

A Társulási tanács valamennyi tagját a tervezett ülés időpontját megelőzően legalább 5 nappal, írásban, a napirend közlésével kell meghívni.

A Társulási tanács ülésén való részvételre vagy valamelyik napirendi kérdés tárgyalására a tagokon kívül más meghívottakat is fel lehet kérni.

A Társulási tanács döntéseit határozattal hozza.

A Társulási tanács ülése nyilvános.

A Társulási tanács zárt ülést tart választás, kinevezés, felmentés, vezetői megbízatás adása, illetőleg visszavonása, és állásfoglalást igénylő személyi ügy tárgyalásakor, ha az érintett a zárt tárgyalást írásban kéri. A Társulási tanács zárt ülést rendelhet el a vagyonával való rendelkezés és az általa kiírt pályázat tárgyalásakor, ha a nyilvános tárgyalás üzleti érdeket sértene.

**A Társulási Tanács döntéshozatalának módja, a minősített döntéshozatal esetei.**

A Társulási tanács akkor határozatképes, ha a 13 tag képviselője közül legalább 7 képviselő jelen van. A javaslat elfogadásához legalább annyi képviselő igen szavazata szükséges, amely meghaladja a jelen lévő képviselők szavazatainak a felét és az általuk képviselt települések (éves, elfogadott statisztikai létszámadatok alapján számított) lakosságszámának egyharmadát. A határozatképtelenség miatt elhalasztott ülést 15 napon belül újból össze kell hívni.

A Társulási tanács határozatait nyílt szavazással, egyszerű szavazattöbbséggel hozza meg, a minősített szavazat többséget igénylő kérdések kivételével.

Minősített többség szükséges:

* a Társulás éves költségvetésének elfogadása, módosítása
* az évi tagsági díjak megállapítása
* a térség fejlesztését szolgáló – pénzügyi hozzájárulást igénylő – pályázat benyújtásához,
* a zárt ülés elrendeléséhez a Társulás vagyonával való rendelkezés és az általa kiírt pályázat tárgyalásakor, ha a nyilvános tárgyalás üzleti érdeket sértene,
* a Társulás hatáskörébe utalt választás, kinevezés, felmentés, vezetői megbízatás adása, illetve visszavonása,
* abban az ügyben, amit a Szervezeti és Működési Szabályzat meghatároz.

A minősített többséghez legalább annyi tag igen szavazata szükséges, amely eléri a társulásban részt vevő tagok szavazatának több mint felét és az általuk képviselt települések lakosságszámának a felét.

**12. A Társulás elnöke**

1. a Társulási tanács felhatalmazása alapján képviseli a Társulást más szervezetekben, amelyekkel a társulás együttműködik, illetve kapcsolatba kerül,
2. biztosítja az operatív vezetői teendők ellátását,
3. összehívja és vezeti a Társulási tanács üléseit,
4. ellenőrzi a Társulás határozatainak a végrehajtását,
5. közvetlen felügyeletet gyakorol a gazdálkodás felett,
6. a Társulás alkalmazottai és a társulás által alapított intézmények vezetői felett az egyéb munkáltatói jogkört gyakorolja,
7. önálló kezdeményezési joga van a Társulást érintő bármely ügyben,
8. az elnök a napi ügyekkel kapcsolatos teendőinek egy részét az alelnökre, bizottsági elnökre átruházhatja, azonban ennek megtörténtéről és terjedelméről a soron következő Társulási tanács ülésén köteles tájékoztatást adni. A feladatok átruházása nem jár együtt a felelősség átruházásával is

jelen megállapodás függelékeinek éves szintű aktualizálása a Társulás elnökének feladata.

**13. Dokumentálás**

A Társulási tanács üléseiről jegyzőkönyvet kell készíteni, amelyre az Mötv-nek a képviselő-testület üléséről készített jegyzőkönyvre vonatkozó szabályait kell megfelelően alkalmazni.

**14. Hitelesítés**

A jegyzőkönyvhöz mellékelni kell a meghívót, a jelenléti ívet, valamint az egyes napirendi pontokhoz tartozó írásos anyagokat. Az ***egy* példányban készülő** jegyzőkönyvet az elnök és a Társulási tanács által megválasztott, az ülésen jelen lévő 2 képviselő írja alá. A Társulási tanács határozatait az elnök, a jegyzőkönyv elkészítéséért felelős Jegyző és a jegyzőkönyvvezető írja alá. A határozatok kivonatait minden tagnak meg kell küldeni.

A Társulási tanács üléséről készült jegyzőkönyvet a Társulás elnöke **15** napon belül megküldi a Jász-Nagykun-Szolnok Megyei Kormányhivatal vezetőjének és a Társulási tanács tagjainak.

A Társulási tanács döntései előkészítésére, végrehajtásának szervezésére bizottságokat hozhat létre a Társulási tanács tagjaiból, illetve a társult önkormányzatok közigazgatási területén működő gazdasági szervek, a lakosság önszerveződő közösségeinek képviselőiből. A bizottság tagjainak számát, összetételét és működésének rendjét a Társulási tanács határozza meg. A bizottság elnöke csak Társulási tanácstag lehet. A bizottság elnöke a bizottság javaslatáról, intézkedéséről a Társulási tanács elnökét írásban tájékoztatja.

A Társulási tanács bármely, a bizottság vagy valamely tisztségviselő hatáskörébe tatozó ügyet megvizsgálás céljából a saját hatáskörébe vonhat, és abban eljárhat.

**15. Pénzügyi Bizottság**

A Társulási tanács tagjai sorából háromtagú Pénzügyi Bizottságot hoz létre. A bizottság hatáskörébe tartozik a Társulás tevékenységének, gazdálkodásának ellenőrzése, az éves költségvetési beszámoló értékelése, valamint a közbeszerzési feladatok ellátása azokban az ügyekben, amikor a Társulási tanács határozatába foglalva ad-hoc közbeszerzési bizottságot nem hoz létre.

A Bizottság ügyrendjét maga határozza meg.

A Bizottság véleményezi a költségvetési határozat tervezetét és a gazdálkodásról szóló beszámoló tervezetét.

A Bizottság véleményezi a Társulás által az 500.000 Ft értéket, vagy az egy évet meghaladó – költségvetésben nem szereplő – kötelezettséget jelentő szerződések tervezetét, kötelezettségvállalásokat.

16. A Társulás fenntartásával, működtetésével kapcsolatosan az egyes képviselő-testületek pénzügyi hozzájárulásának mértéke, teljesítésének módja.

**Társulás költségvetése**

A Társulás tagjai a társulás közös működtetési és fejlesztési feladatait a társulás költségvetésében finanszírozzák.

A társulás költségvetése elősegíti:

* az önkormányzati közszolgáltatások biztosítása érdekében anyagi eszközeik hatékonyabb felhasználását,
* egyes gazdasági, fejlesztési műveletek finanszírozását, közös céljaik gyorsabb elérését,
* települések összehangolt fejlesztéséhez és működtetéséhez anyagi eszközeik hatékonyabb felhasználását.

A Társulás költségvetését a Társulási tanács önállóan, költségvetési határozatban állapítja meg. A Társulási tanács által – önálló költségvetési határozatban – jóváhagyott éves költségvetés alapján gazdálkodik.

A Társulási tanács a Társulás munkaszervezeti feladatait ellátó székhelyének polgármesteri hivatala útján gondoskodik a Társulás költségvetésének végrehajtásáról.

A Társulás tevékenységi körének ellátásához az évenkénti működési költséget – a Társulás költségvetési határozatában rögzítetteknek megfelelően – az alapítók vagyoni hozzájárulásuk, illetve lakosságszámuk illetve ellátotti létszám arányában évi költségvetési rendeleteikben biztosítják.

A lakosságszám meghatározása szempontjából irányadó az állami normatív hozzájárulások és támogatások tárgy évi igénylésénél figyelembe vett lakosságszám.

Minden évben a hozzájárulás összegét a várható költségek figyelembevételével a Társulási tanács állapítja meg, amelynek átutalását a Társulás költségvetési határozatának megfelelően kell teljesíteni.

A Társulás pénzalapjának kezeléséért és felhasználásáért, az ezzel összefüggő gazdálkodási feladatokért a Társulás elnöke és a Társulás munkaszervezeti feladatait ellátó székhelyének polgármesteri hivatalának jegyzője a felelős.

17. A Társulás tagjai által vállalt pénzügyi hozzájárulás nem teljesítése esetén irányadó eljárás.

1. A tagönkormányzatok vállalt pénzügyi hozzájárulása nem teljesítése esetén a Társulás azonnali beszedési megbízást – inkasszót – nyújt be a nem teljesítő önkormányzat felé. Az inkasszó benyújtását megelőzően a Társulási tanács legalább két ízben, 8 napos teljesítési határidő megállapításával írásban a határidő lejártát követő 15 munkanapon belül fel kell, hogy hívja az érintett képviselő-testület figyelmét a mulasztásra.
2. Abban az esetben, ha a Társulás tagja a jogtalanul felvett normatív állami támogatást az elszámolással egyidejűleg nem fizeti vissza a Társulás számlájára, a Társulási tanács 15 munkanapon belül, 8 napos határidő kitűzésével felszólítja a teljesítésre. A felszólításban meghatározott határidő lejártát követően a Társulás elnöke azonnali beszedési megbízással él a jogtalanul felvett támogatás összege erejéig.

Amennyiben a Társulás tagja a Társulással szemben fennálló nem vitatott és lejárt tartozását a jelen Megállapodáson alapuló azonnali beszedési megbízás benyújtását követő 60 napon belül nem teljesíti, vele szemben adósságrendezési eljárás kezdeményezhető. Az adósságrendezési eljárás kezdeményezéséről a Társulási Tanács minősített többséggel dönt.

**18. A Társulás vagyona, a vagyonátadás feltételei, a tulajdonosi jogok és kötelezettségek gyakorlásának rendje.**

**Általános rendelkezések**

1. A Társulás tulajdonában álló vagyon, továbbá a működés során keletkezett vagyon a társulás tulajdona. A működés kezdetekor a Társulás nem rendelkezik közös vagyonnal, a működés során keletkezett vagyon nyilvántartása a Társulás munkaszervezeti feladatait ellátó székhelyének polgármesteri hivatalának feladata.

A Társulás vagyonának köre:

* a feladatellátáshoz átadott vagyon,
* a közös beruházások révén létrejövő vagyon növekménye, mely a Társult önkormányzatok közös tulajdonát képezik,
* pályázati úton megszerzett vagyon,
* egyéb jogcímen a Társulás tulajdonába kerülő vagyon.

A helyi önkormányzat társulásba bevitt vagyonát a társuló helyi önkormányzat vagyonaként kell nyilvántartani, a vagyonnövekmény a társult helyi önkormányzatok közös vagyona, és arra a Polgári Törvénykönyv közös tulajdonra vonatkozó szabályait kell alkalmazni.

1. A Társulás vagyonát a Társulás tagjai által meghatározott, a jelen társulási megállapodásban rögzített céltól eltérően felhasználni nem lehet. A tulajdonnal való rendelkezési jogot a Társulási Tanács gyakorolja
2. A Társulás által a működési területén a korlátozottan forgalomképes önkormányzati ingatlanokon végzett felújítások értéknövekedése – mivel azok műszakilag szétválaszthatatlanok – a települési önkormányzatot illeti meg. A felújítási vagyon-növekmény térítésmentes átadása fejében az önkormányzat vállalja, hogy:

* A támogatással létrehozott vagyont legalább a támogató által előírt év(ek)ig változatlan funkcióval továbbüzemelteti.
* A társulási támogatásból felújított korlátozottan forgalomképes ingatlan forgalomképessé való átminősítésről az önkormányzat a Társulást tájékoztatni köteles.
* Az önkormányzat a felújított ingatlant a támogató által előírt év(ek)ig nem idegeníti el.

A közszolgáltatási feladat átvételével összefüggő vagyontárgyak továbbra is az önkormányzat tulajdonát képezik, azt a társulás az üzemeltetésre átvett vagyontárgyak között tartja nyilván.

**19. A közös alapítású intézmény alapítói jogának gyakorlására vonatkozó rendelkezések.**

A Társulás költségvetési szerv alapítására jogosult. A költségvetési szerv irányítására a Társulás Társulási Tanácsa jogosult. A költségvetési szerv vezetőjét a Társulás Tárulási Tanácsa a közalkalmazottak jogállásáról szóló 1992. évi XXXIII. törvényben foglaltak szerint bízza meg legfeljebb öt év időtartamra. A költségvetési szerv vezetője magasabb vezetőnek minősül.

A költségvetési szerv irányítása a következő legfontosabb hatáskörök gyakorlását jelenti:

1. a költségvetési szerv alapító okiratának kiadása, szervezeti és működési szabályzatának jóváhagyása, átalakítása és megszüntetése,
2. a költségvetési szerv vezetője tekintetében a kinevezés és felmentés, vagy a vezetői megbízás adása, visszavonása,
3. a költségvetési szerv gazdasági vezetőjének kinevezése és felmentése, vagy a megbízása, megbízásának visszavonása, továbbá díjazásának megállapítása,
4. a bevételi és kiadási előirányzatokkal való gazdálkodás rendszeres figyelemmel kísérése, a végrehajtás, illetve a költségvetési szerv által ellátandó közfeladatok meg nem valósításának veszélye esetén a jogszabályban meghatározott szükséges intézkedések megtétele,
5. a költségvetési szerv által ellátandó közfeladatok ellátására vonatkozó, és az erőforrásokkal való szabályszerű és hatékony gazdálkodáshoz szükséges követelmények érvényesítése, számonkérése, ellenőrzése,
6. jogszabályban meghatározott esetekben a költségvetési szerv döntéseinek előzetes vagy utólagos jóváhagyása,
7. egyedi utasítás kiadása feladat elvégzésére vagy mulasztás pótlására,
8. a költségvetési szerv jelentéstételre vagy beszámolóra való kötelezése, és
9. a költségvetési szerv kezelésében lévő közérdekű adatok és közérdekből nyilvános adatok, valamint a b), c) és f)-i) pont szerinti irányítási jogkörök gyakorlásához szükséges, törvényben meghatározott személyes adatok kezelése.

**20. A Társulás általános rendjétől eltérő feladatellátás.**

A Társulás az általános rendjétől eltérő feladatellátást nem teljesít.

**21. A Társulás szolgáltatásai igénybevételének a Társulás által meghatározott feltételei.**

A Társulás által biztosított szociális- és gyermekjóléti szolgáltatások a szociális igazgatásról és szociális ellátásokról szóló 1993. évi III. törvény (továbbiakban: Sztv.) és a gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) rendelkezései szerint vehetők igénybe.

**22. A Társulás működéséről évente történő beszámolási kötelezettség szabályai.**

A Társulási tanács tagjai évente egy alkalommal és szükség szerint kötelesek képviselő-testületeiknek beszámolni a Társulás működéséről, szakmai tevékenységéről a Társulási tanács beszámolóját követően.

A Társulási tanács minden év május 31-ig írásos beszámolót készít az előző évi munkájáról a társult önkormányzatok részére, amely tartalmazza a pénzügyi, költségvetési elszámolást is.

**23. A Társulás működésének ellenőrzési rendje.**

A Társulás működésének ellenőrzéséről a Társulási tanács szükség szerinti belső ellenőrzés elrendelése útján gondoskodik annak forrásainak biztosításával egyidejűleg.

A belső ellenőrzés függetlenséget biztosító szervezeti felépítést a Belső ellenőrzési kézikönyv tartalmazza.

1. **A belső ellenőrzési kötelezettség**

A szerv köteles megszervezni és gondoskodni a vonatkozó jogszabályok, valamint az elkészített „Belső ellenőrzési” kézikönyve által meghatározott előírások szerinti belső ellenőrzésről.

A belső ellenőrzés kialakításáról és megfelelő működtetéséről – az államháztartási törvényben meghatározottak szerint – a költségvetési szerv vezetője köteles gondoskodni. Jászladány Nagyközségi Önkormányzat a belső ellenőrzési tevékenységet 2013. július 1-től önállóan végzi. A belső ellenőrzési vezetői feladatokat a jegyző látja el.

1. **A belső ellenőrzési tevékenységet ellátó személy/szervezet jogállása**

A belső ellenőrzési tevékenység az önkormányzaton belül, külső megbízott útján kerül ellátásra.

**ba) A belső ellenőrzést végző személy a tevékenységet**

* az önkormányzat és intézményeitől funkcionálisan elkülönülve végzi
* együttműködve a jegyzővel és a belső ellenőrrel,
* jelentéseit közvetlenül a Polgármesternek küldi meg.

**bb) A belső ellenőr funkcionális (feladatköri és szervezeti) függetlenséget az önkormányzat biztosítani köteles, különösen az alábbiak tekintetében:**

* az éves ellenőrzési terv kidolgozásának véleményezése, kockázatelemzési módszerek alapján és a soron kívüli ellenőrzések figyelembevételével,
* az ellenőrzési program elkészítése és végrehajtása,
* az ellenőrzési módszerek kiválasztása,
* következtetések és ajánlások kidolgozása, ellenőrzési jelentés elkészítése,
* a belső ellenőr ellenőrzési tevékenységen kívül más tevékenység végrehajtásába nem vonható be.

**bc) A belső ellenőrzést végző személyek feladatainak maradéktalan ellátása érdekében az ellenőrzött szerv, illetve szervezeti egység**

* bármely helyiségébe beléphet,
* számára akadálytalan hozzáférést kell biztosítani valamennyi
* irathoz,
* adathoz és
* informatikai rendszerhez,
  + kérésére az ellenőrzött szerv, illetve szervezeti egység bármely dolgozója köteles szóban vagy írásban információt szolgáltatni.

**bd) A belső ellenőrzést végző személy az ellenőrzött szervnél, illetve szervezeti egységnél**

* államtitkot, szolgálati titkot, üzleti titkot tartalmazó iratokba és más dokumentumokba is betekinthet, azokról másolatot, kivonatot kérhet, illetve
* személyes adatokat kezelhet, a jogszabályokban meghatározott adat- és

titokvédelmi előírások betartásával.

1. **Az ellátandó feladatok**

**ca) A belső ellenőrzési tevékenység során végezendő ellenőrzések**

A belső ellenőrzési tevékenység során

* szabályszerűségi,
* pénzügyi,
* rendszer ellenőrzéseket és
* teljesítmény-ellenőrzéseket, illetve
* informatikai rendszerellenőrzéseket kell végezni, valamint
* az éves beszámolókról megbízhatósági igazolásokat és az európai uniós források tekintetében zárónyilatkozatokat kell kibocsátani.

**cb) A belső ellenőrzést végző személyek munkavégzésének keretei**

A belső ellenőrzést végző személy munkáját

* a vonatkozó jogszabályok,
* a pénzügyminiszter által közzétett módszertani útmutatók és
* nemzetközi belső ellenőrzésre vonatkozó standardok, továbbá
* a Jászladány Nagyközségi Önkormányzat Belső Ellenőrzési Kézikönyve szerint végzi.

**24. A megállapodás módosításának feltételei.**

A jelen társulási megállapodás módosításához a Társulást létrehozó helyi önkormányzatok képviselő-testületei mindegyikének minősített többséggel meghozott, a módosításra szóló tartalmában mindenben megegyező határozata szükséges.

**25. Munkaszervezeti feladatok**

A Társulás operatív feladatainak ellátását Jászladányi Polgármesteri Hivatal (a továbbiakban: Hivatal) látja el, mely önállóan működő és gazdálkodó költségvetési szerv.

A Hivatal saját maga dolgozza ki működési rendjét – rendszerét.

A Hivatal működésére Áht., és az Ávr. rendelkezései az irányadók.

A Hivatal vezetője: Jászladány Nagyközség Jegyzője feladat- és hatásköre a következőkre terjed ki:

1. ellátja a Társulás elnökével közösen gyakorolt feladatokat,
2. kidolgozza a tevékenységhez tartozó szerződéseket és kezdeményezi azoknak a jóváhagyását,
3. kezeli a Társulás irattárát és bélyegzőjét,
4. gondoskodik a Társulás költségvetésének végrehajtásáról,
5. gondoskodik a Társulás által fenntartott költségvetési szerv szükség szerinti belső ellenőrzéséről.

**26. A Társulás, tagsági jogviszony megszűnése**

A Társulás megszűnik:

1. ha törvényben szabályozott megszűnési feltétel megvalósult,
2. ha a Társulás tagjainak képviselő-testületeinek mindegyike minősített többséggel a Társulás megszűnését elhatározzák,
3. a törvény erejénél fogva,
4. a bíróság jogerős döntése alapján.

A tagsági jogviszony megszűnik:

1. a társulás megszűnésével,
2. kiválással,
3. a tagtelepülés megszűnésével, a tagtelepülésnek más településsel való egyesüléssel,
4. kizárással.

A társulásból kiválni a naptári félév utolsó napjával – június 31-i és december 31-i hatállyal -, lehet, melyről szóló minősített többségi képviselő-testületi döntést 6 hónappal korábban kell meghozni, s a társulási tagokkal 15 napon belül közölni kell a felmondásról szóló határozatot. E rendelkezést kell irányadónak tekinteni valamennyi feladatellátás tekintetében.

A Társulás tagjainak több mint fele minősített többséggel hozott határozattal a naptári félév utolsó napjával – június 31-i és december 31-i hatállyal - fontos okból kizárhatja azt az önkormányzatot, mely jelen megállapodásban foglalt kötelezettségének nem tesz eleget.

Ilyen fontos oknak minősül, ha a társult tag a Társulás működéséhez az évenkénti költségvetésében vállalt kötelezettségeit nem biztosítja.

A kizárást megelőzően a Társulási tanács legalább két ízben, a teljesítési határidő megállapításával írásban fel kell, hívja az érintett képviselő-testület figyelmét a mulasztásra.

A Társulás megszűnése, illetve taggal való elszámolás tekintetében jelen megállapodás27. és 28.pontjaiban foglaltak irányadók.

**27. A Társulásból történő kiválás és kizárás feltételei, a vagyoni kérdések rendezése**

1. Amennyiben a kiváló és a kizárt önkormányzat a hozzájárulás befizetésére vonatkozó részén felül bármilyen cél vagy más központi alapból vagy forrásból megvalósuló közös beruházásban vesz részt, a kiválás őt nem jogosítja fel arra, hogy a közös Társulási tanácsi döntéssel megvalósuló beruházásban az önkormányzati támogatást ne fizesse meg.
2. A Társulásból vagy egyes feladat ellátásából történő kiválás és kizárás estén a megállapodás alapján a Társulás tagjai által a Társulásba bevitt vagyonnal el kell számolni.
3. A Társulásból történő kiválás és kizárás esetén a vagyontárgynak a társulási tag részére történő kiadását 5 évre el lehet halasztani, ha annak természetben történő kiadása veszélyeztetné a Társulás további működését. Ebben az esetben a kivált és a kizárt tagot – a Társulással kötött szerződés alapján – használati díj illeti meg.

**28. A Társulás megszűnése esetén a tagok egymással való elszámolásának kötelezettsége és módja, vagyonmegosztás**

1. A Társulás megszűnése esetén a meglévő vagyon és annak növekménye a Társulás tagjait vagyoni hozzájárulásuk arányában illeti meg.
2. A vagyon megosztása során az önkormányzatok az alábbi elvek figyelembevételével járnak el:

* a helyi önkormányzat tulajdonaként nyilvántartott ingatlant és ingóságot a tulajdonos önkormányzatnak kell birtokába visszaadni,
* a használatba adott ingatlant és ingóságot annak a tagnak kell birtokába visszaadni, amely azt a Társulásnak használatába adta,
* a meglévő, a Társulás tulajdonába került ingatlant és ingóságot természetben kell kiadni úgy, hogy azon lehetőleg közös tulajdon a kiadás után ne álljon fenn,
* a Társulás tulajdonának vagyonnövekményét a Polgári Törvénykönyv közös tulajdonra vonatkozó megszüntetési szabályai szerint kell megosztani.

1. A Társulás megszűnése esetén a kötelezettségek kiegyenlítése után megmaradó vagyont a tagok a társulás és a pénzügyi alap fennállása alatt teljesített hozzájárulásaik arányában a végleges támogatások, juttatások arányos részének betudásával kell felosztani.
2. A Társulás megszűnése esetén jogutódnak a társuló önkormányzatok minősülnek, a kötelezettségekért vagyoni hozzájárulásuk arányában felelnek.
3. A Társulás megszűnése esetén a Társulás tagjai a Társulás közös vagyonát vagyonfelosztási szerződésben osztják fel.

A felosztás elvei a következők:

* Vizsgálni kell a Társulás tagjai saját vagyoni hozzájárulásának mértékét a vagyonnövekmény létrejöttéhez. (Saját vagyon, állami források, egyéb támogatások).
* Meg kell határozni a teljes értéken belül az összes saját forrást, és azokat egymáshoz arányosítani kell, ez a tulajdon az arányosított tulajdoni hányadban illeti meg a megszűnéskor az önkormányzatot.
* Az üzemeltetésre átvett vagyontárgyakat az átadó önkormányzatot illetik meg.

1. A Társulás megszűnésekor a vagyon felosztása és a közös tulajdon megszűntetése során oly módon kell eljárni, hogy az a közfeladatok és a közszolgáltatások ellátását ne veszélyeztesse.

A közös tulajdon megszűntetése és az ebből származó vagyoni igények kielégítése során, ezért a Társulás tagjai olyan polgári jogi megoldásokat alkalmaznak (későbbi, halasztott fizetés, csere stb.), amelyek a közfeladat ellátását nem veszélyeztetik, a célvagyon a közfeladat ellátását biztosítani tudja.

1. A közös tulajdon megosztásáig a tagok a közfeladatok ellátása érdekében biztosítják a feladatot ellátó és átvállaló használati jogát. A tulajdonjog rendezése során a folyamatos működtetés és feladatellátás biztosítása érdekében a használati jog gyakorlás átengedése feltételeiben állapodnak meg.

**29. A társuláshoz való csatlakozás**

A Társuláshoz történő csatlakozáshoz való hozzájárulás megadásához valamennyi társult tagönkormányzat képviselő-testületének minősített többséggel hozott határozata szükséges.

A csatlakozási szándék kinyilvánításához a társulni kívánó önkormányzat képviselő-testületének legalább hat hónappal korábban minősített többséggel hozott határozata szükséges, amelyben rögzítést nyer, hogy a testület elfogadja a Társulás céljait, a feladat megvalósításához ráeső költségvetési hozzájárulást biztosítja, s a megállapodásban foglaltakat elfogadja és azokat magára nézve kötelezőnek ismeri el.

Csatlakozási szándékról hozott döntéséről az önkormányzat legalább hat hónappal korábban köteles a Társulást írásban tájékoztatni. A Társulás és a tagönkormányzatok a csatlakozás elfogadásáról a tájékoztatást követő három hónapon belül döntenek. Csatlakozni évente két alkalommal lehet, naptári év első napján, azaz január 1-vel, ill. július 1-vel.

**30. A Társulás költségvetése**

**A költségvetés forrásai, kiadásai**

**Bevételek:**

1. A tagok által befizetett éves hozzájárulások. Az önkormányzatok hozzájárulása a lakosság számának arányában történik, minden évben az állandó lakosság január 1-i száma szerint.
2. Önkormányzati és állami költségvetési támogatások.
3. Pályázatok során elnyert támogatások.
4. Működési bevételek.

**A költségvetés kiadásai**

**Kiadások**: a Társulás éves költségvetési határozatában rögzítettek,

1. tervek, tanulmányok, szakvélemények költségei,
2. költségtérítések a tisztségviselők számára a munkájukkal kapcsolatos egyéni költségek fedezetére,
3. rendezvényköltségek,
4. működtetési költségek
5. beruházási, fejlesztési kiadások,
6. pénzeszköz-átadás,
7. elnök és alelnökök javadalmazása.

A Társulás gazdálkodásáról szóló évközi és éves beszámolókat, zárszámadást a Társulási Tanács fogadja el.

A Társulás gazdálkodását az Állami Számvevőszék ellenőrzi. Az európai uniós és költségvetési támogatások felhasználását az Európai Számvevőszék és az Európai Bizottság illetékes szervezetei, a Kormány által kijelölt szerv, a fejezetek ellenőrzési szervezetei, a Kincstár, illetve az európai uniós támogatások irányító hatóságai és a kifizető hatóság képviselői is ellenőrzik.

**31. Közös fenntartású intézmény megnevezése, fenntartásának finanszírozása**

1. Társulás feladat- és hatásköreinek ellátása érdekében a Társulási Tanács költségvetési intézményt alapíthat, kinevezi vezetőit.
2. A közös intézmény fenntartása és finanszírozása, forrásai a vonatkozó állami költségvetési normatívákból történik. A normatívák és azok igénylése, felhasználása és tervezése a vonatkozó jogszabályi előírások szerint történik.
3. A normatívák által nem fedezett fenntartási költségeket a Társulásban résztvevők a Társulás éves költségvetésének összeállítása során határozzák meg. A közös fenntartású intézmény állami normatívák által nem fedezett kiadásai forrását az intézmény szolgáltatásait igénybe vevő önkormányzatok az éves költségvetési határozatban megjelölt mérték szerint biztosítják. A közösen fenntartott intézmény fejlesztési és felújítási szükségletét a Társulás költségvetésében kell megtervezni. A fejlesztési és felújítási pályázatok benyújtásában a Társulási Tanács dönt.
4. A Társulás által fenntartott intézmény tekintetében felmerülő, a közalkalmazott(ak) felmentéséből adódó költségek tekintetében a Társulás tagönkormányzatai állnak helyt az alábbi elvek és megosztás szerint:
5. Közalkalmazott(ak) felmentésének oka

a közalkalmazottak jogállásáról szóló 1992. évi XXXIII. törvény 30.§ (1) bekezdésében rögzítettek lehetnek ( a munkáltató - (adott) tevékenységének - megszűnése, átszervezés, létszámleépítés, stb.).

1. A Társulás tagönkormányzatainak anyagi helytállása kiterjed:

* a közalkalmazotti jogviszony megszüntetése miatt a mindenkor hatályos jogszabályban előírt, kötelező mérték szerint megállapított és kifizetendő (teljes) felmentési időre járó illetményre,
* valamint a végkielégítés mindenkor hatályos jogszabály szerinti teljes összegére,
* továbbá, ha a közalkalmazotti jogviszony megszűnésekor a közalkalmazottnak a munkáltatónál eltöltött idővel arányos szabadsága kiadására nem került sor, akkor a mindenkor hatályos jogszabály szerint megállapított és kifizetendő szabadság-megváltás teljes összegére,
* és mindezek járulékaira,
* továbbá, ha az érintett közalkalmazott jogviszonya korengedményes nyugdíjazás miatt szűnik meg, akkor a nyugdíjazással kapcsolatos - a mindenkor hatályos jogszabály szerint megállapított - teljes költségekre,
* valamint, ha a közalkalmazott a felmentési ideje alatt válik jubileumi jutalomra jogosulttá, akkor a mindenkor hatályos jogszabályban előírt, kötelező mérték szerint megállapított és kifizetendő jubileumi jutalom teljes összegére és annak járulékaira,
* valamint, ha a mindenkor hatályos jogszabályban előírtak szerint a közalkalmazott jogviszonyának megszűnéséhez kapcsolódóan a közalkalmazott részére jubileumi jutalom kifizetésére vonatkozó kötelezettség áll fenn, akkor a mindenkor hatályos jogszabályban előírt, kötelező mérték szerint megállapított és kifizetendő jubileumi jutalom teljes összegére és annak járulékaira.

1. A Társulás tagönkormányzatai anyagi helytállásának települések közötti megosztási elve (számítási módja):

* a költségek a munkáltatónál közalkalmazotti jogviszonyban eltöltött évek számával arányosan oszlik meg az érintett - feladatellátásban résztvevő - települések között.
* a Társulás fenntartásában működő intézményhez áthelyezéssel átvett közalkalmazott felmentése esetében, ha a közalkalmazott az áthelyezés időpontját megelőzően a Társulás valamely tagönkormányzata által fenntartott intézménynél állt közalkalmazotti jogviszonyban, akkor az áthelyezés időpontját megelőzően az adott munkáltatónál eltöltött évek számával arányos költségek vonatkozásában az adott tagönkormányzat áll helyt.
* a Társulás fenntartásában működő intézmény adott közalkalmazottja tevékenysége adott időszakban adott településekhez köthető, akkor az adott közalkalmazott felmentésnek költsége az adott települések költségét jelenti. Ha az adott közalkalmazott adott időszakon belül tevékenységét párhuzamosan több településen végezte (osztott munkakör, átirányítás, stb.), akkor a közalkalmazott felmentésének költsége az adott települések között munkaidő-arányosan oszlik meg.
* ha a fentiekben felsorolt esetek közül adott közalkalmazott vonatkozásában 2 vagy annál több együttesen fennáll, akkor – a Társulás egyéb eltérő rendelkezése hiányában – a jelen pontban taglalt megosztási elveket (számítási módot) együttesen kell alkalmazni.

(Közalkalmazott alatt a munkaviszonyban álló munkavállalót is érteni kell.)

1. Amennyiben az adott közalkalmazott közalkalmazotti jogviszonyának felmentéssel történő megszüntetéséből eredő költségek egésze vagy része pályázati támogatásból visszaigényelhető, abban az esetben az adott közalkalmazott felmentésének költségét illetően helyt álló önkormányzat(ok) részére a Társulás az e célra kapott pályázati támogatás összegével azonos összegű pénzeszközt visszaadja az érintett önkormányzat(ok)nak.
2. A Társulás által fenntartott intézmények:
   1. Jászsági Szociális Alapszolgáltató Központ
3. A személyes gondoskodást nyújtó ellátásokról, azok igénybevételéről, valamint a fizetendő térítési díjakról szóló rendelet megalkotására a társult önkormányzatok Jászjákóhalma Község Önkormányzatát jelölik ki. A rendeletalkotás során a rendelettel érintett település adottságait, igényeit figyelembe véve a képviselő-testületek ajánlásai alapján kell a rendelet-tervezetet településenként elkészíteni. A rendelet-tervezetet a rendelettel érintett települési önkormányzatnak egyetértés végett előzetesen meg kell küldeni. Jászjákóhalma Község Önkormányzata a rendelet megalkotásánál a közös fenntartású intézmény szolgáltatásait igénybe vevő önkormányzatok képviselő-testületeinek előzetes egyetértése alapján alkotja meg rendeleteit.

**32. Normatív állami támogatások igénylése, átadása, felhasználása és elszámolása**

**A)A normatív állami támogatások igénylése, adatszolgáltatás**

1. A Társulás a jelen Megállapodásban meghatározott feladatok közös ellátásához biztosított normatív állami támogatásokat, a mindenkor hatályos jogszabályok rendelkezései szerint igényli. A normatív állami támogatás igényléséért a Társulás elnöke felel.
2. A normatíva igénylését megalapozó, vonatkozó fajlagos mutatókat a Társulás tagjai kötelesek a Társulás munkaszervezeti feladatait ellátó székhelyének polgármesteri hivatalának írásos (levél, telefax, e-mail) megkeresésére, az abban foglalt módon, és határidőre közölni.
3. A Társulás tagjai kötelesek a feladatokban és a mutatószámokban bekövetkezett változásról a Társulás munkaszervezeti feladatait ellátó székhelyének polgármesteri hivatalát haladéktalanul, írásban tájékoztatni.
4. A normatív állami támogatás iránti igényük esetén a Társulás tagjai kötelezettséget vállalnak arra, hogy a normatíva igénylés jogszabályban meghatározott feltételeinek az általuk fenntartott intézmény megfelel, illetve a szükséges szervezeti változásokat végrehajtják.
5. Az adatszolgáltatási kötelezettség elmulasztásából, illetőleg téves adatszolgáltatásból eredő anyagi károkért, valamint a vonatkozó jogszabályok szerinti feltételek nem teljesítése miatt felmerült anyagi károkért a Társulás tagja teljes körű anyagi felelősséggel tartozik

**B)A normatív állami támogatások átadása**

1. Azon normatív állami támogatás/hozzájárulás összegéről (mértékéről) és azok átadásáról, amelyek igénylésére a Társulás jogosult, de felhasználására nem - mindenkor hatályos jogszabályi rendelkezésekre tekintettel - a Társulási Tanács dönt.
2. A jelen 29. B) a) pontban hivatkozott normatív állami támogatás/hozzájárulás felhasználására jogosult részére történő átadásáról a Társulási tanács dönthet részletekben is, azzal a kitétellel, hogy azt legkésőbb a Társulás számlájára történő beérkezését követően, 15 munkanapon belül átutalja a Társulás munkaszervezeti feladatait ellátó székhelyének polgármesteri hivatalának.

**C)A normatív állami támogatás felhasználása és elszámolása**

1. A Társulás támogatásában részesülő szervezet, tagönkormányzat, stb. köteles az őt illető normatív támogatást/hozzájárulást a meghatározott feladat ellátására fordítani és erről a Társulási tanácsnak beszámolni akként, hogy köteles a Társulás éves költségvetési gazdálkodásáról szóló beszámolójához a normatíva elszámolásokat – nyilatkozatot a támogatás felhasználásáról és a támogatások alapjául szolgáló mutatószámokról – írásban, a Társulás munkaszervezeti feladatait ellátó székhelyének polgármesteri hivatala részére átadni.
2. A Társulás támogatásában részesülő szervezet, tagönkormányzat, stb. az elszámolás alapján megállapított, jogtalanul felvett támogatást köteles a Társulás bankszámlájára, a beszámolással egyidejűleg átutalni.
3. Ha a Társulás tagönkormányzata, illetve valamely Társulás támogatásában részesülő szervezet – a társulás révén a központi költségvetésből származó – pályázati, normatív, kötött támogatást, vagy annak egy részét jogtalanul vette igénybe, azt nem a megjelölt feladatra használta fel, illetve a jogszabályban rögzített arányt meghaladó mértékű támogatást vett igénybe, vagy a támogatások igényléséhez valótlan adatot szolgáltatott, a támogatásról haladéktalanul köteles lemondani és a támogatást a Társulás részére visszafizetni. A jogtalanul igénybe vett összeg után a helyi önkormányzat, a vonatkozó államháztartási előírások szerinti kamatot is köteles megfizetni a jogtalan igénybevétel napjától a visszafizetés napjáig.

**33. Beruházások, fejlesztések közös megvalósítása, finanszírozása**

A közös beruházás, fejlesztés megvalósítása, és finanszírozása támogatások bevonásával történik. A támogatás igénylése, felhasználása és tervezése a vonatkozó jogszabályi előírások, és a pályázat benyújtásakor érvényes szabályzat szerint történik.

A támogatás által nem fedezett költségeket a Társulásban résztvevők határozzák meg. A közös beruházás, fejlesztés támogatás által nem fedezett kiadások fedezetét az – egyedi megállapodások alapján – az önkormányzatok önereje, befizetései biztosítják.

**34. Szociális- és gyermekjóléti alapellátást biztosító intézmény fejlesztése**

1. A tagönkormányzat köteles a település közigazgatási területén lévő, ellátottak számára nyitva-álló helyiség(ek) tekintetében saját költségvetéséből mindazokat a fejlesztéseket megvalósítani, melyet a szociális- és/vagy gyermekjóléti alapellátás feladat ellátása, ill. annak végzéséhez szükséges működési engedély feltételeként jogszabály kötelezően előír, vagy a fejlesztés hiányában a feladat ellátása nem lenne biztosítható. (Pl: akadálymentesítés)

Amennyiben a fejlesztés megvalósítására a Társulás vagy a szociális – és gyermekjóléti alapellátást biztosító intézmény – a Társulás jóváhagyásával - pályázatot nyújt be, a tagönkormányzat – ha a Társulás és az tagönkormányzat másként nem állapodik meg – a tagönkormányzat közigazgatási területén lévő, ellátottak számára nyitva-álló helyiség(ek)re jutó költségarányos saját forrást köteles biztosítani.

Az önkormányzati saját fejlesztés megvalósítását, annak ütemezését a fejlesztés megkezdése előtt a Társulás elnökével és a Társulás által fenntartott intézmény vezetőjével kell egyeztetni.

1. A tagönkormányzat az a) pontban foglaltakon túl mindazon fejlesztésekhez – a Társulással kötött egyedi megállapodás alapján – hozzájárul, melyeket jogszabály a szociális- és gyermekjóléti alapellátást biztosító intézményre előír, de a megvalósítandó fejlesztés közvetlenül egyetlen tagönkormányzat közigazgatási területén lévő, ellátottak számára nyitva-álló helyiség(ek)et sem érint. (Pl: plusz szakmai létszám biztosítása)

**35. Nem kötelező fejlesztések**

1. A szakmai munka színvonala, az ellátott feladat hatékonysága érdekében a Társulás vagy bármely tagönkormányzat által kezdeményezett, egy vagy több ellátottak számára nyitva-álló helyiséget, vagy az intézmény központját érintő fejlesztésekről, annak közös finanszírozásáról a tagönkormányzatok és a Társulás egyidejűleg állapodnak meg.
2. A tagönkormányzat a közigazgatási területén lévő ellátottak számára nyitva-álló helyiség(ek) felszereltségét saját döntése alapján bármikor fejlesztheti, melyet – annak üzembe helyezését követően – a Társulás használatába ad.

**36. Kötelezettségvállalás, rendelkezés a számla felett**

A Társulás költségvetésén kívüli feladatára az Elnök vállalhat kötelezettséget, a kötelezettségvállalás ellenjegyzésére a Társulás munkaszervezeti feladatait ellátó székhelyének polgármesteri hivatala jegyzője jogosult.

A jóváhagyott költségvetés végrehajtására, a pénzügyi jogosítványok alkalmazására, az önálló intézmények működtetésére a hatályos államháztartási rendelkezések az irányadók. A számla feletti rendelkezési jogot, a pénzügyi utalványozás jogkörét a Társulás elnöke gyakorolja.

**37. Egyéb rendelkezések**

A Társulásban részt vevő tagönkormányzatok és szerveik a Társulásra át nem ruházott feladat- és hatáskörét a jelen megállapodás nem érinti.

A Társulásban való részvétel nem zárja ki az egyes tagok más társulásban való részvételét.

A Társulás tagjai vállalják, hogy egységesen lépnek fel a Társulás tevékenységi körébe tartozó ügyekben. Bármely érdek- vagy nézetkülönbséget elsősorban belső egyeztetéssel rendeznek.

Társuló képviselő-testületek megállapodnak abban, hogy jelen megállapodásból keletkező vitás kérdéseiket elsődlegesen tárgyalásos úton, egymás közötti egyeztetéssel kívánják rendezni. Amennyiben ez nem vezet eredményre, a jogvita eldöntésére a Szolnoki Közigazgatási és Munkaügyi Bíróság jogosult.

Jelen társulási megállapodást a társuló önkormányzatok képviselő-testületei képviseletében eljáró polgármesterek, mint az önkormányzati akarattal egyezőt saját kezűleg aláírták.

Jelen társulási megállapodás valamennyi társult tagönkormányzat közül az utolsóként jóváhagyó tagönkormányzat képviselő-testületének határozatával válik hatályossá.

**Záradék:**

A Társulási tanács a jelen megállapodásban foglaltakat a 8/2013. (IV.11.) Társulási határozatával fogadta el, melyet a 25/2013. (VI. 4.) számú, a 17/2015.(V.5.) számú. 65/2015. (XII.16.) számú, 25/2016. (IV.25.) számú, 65/2016. (XI.14.) számú, *25/2018. (VII. 10.)* számú határozattal módosította.

A megállapodásban foglaltakat

Alattyán Községi Önkormányzat Képviselő-testülete a 37/2013. (IV.9.) számú határozatával, fogadta el, melyet a 117/2013. (XI.26.) számú, 51/2015.(IV.29.) számú, 9/2016.(I.28.) számú, 48/2016 (IV.28.) számú, 138/2016. (XII.13.) számú, és a *……/2018. (VII. …) számú* határozattal hagyta jóvá,

Jánoshida Községi Önkormányzat Képviselő-testülete a 74/2013. (III.28.) számú határozatával, fogadta el, melyet a 232/2013.(X.31.) számú, 99/2015.(IV.29.) számú 287/2015. (XII.17.) számú, 117/2016 (IV.28.) számú, 265/2016. (XI.24.) számú és a *……/2018. (VII. …) számú* határozattal hagyta jóvá,

Jászalsószentgyörgy Községi Önkormányzat Képviselő-testülete a 58/2013. (III.21.) számú határozatával, fogadta el, melyet a 222/2013. (XII.19.) számú, 29/2015. (IV.30.) számú 11/2016. (I.21.) számú, 85/2016 (VI.30.) számú, 146/2016. (XII.15.) számú, és a *……/2018. (VII. …)* *számú* hagyta jóvá,

Jászapáti Városi Önkormányzat Képviselő-testülete a 96/2013. (IV.11.) számú határozatával, fogadta el, melyet a 344/2013.(XI.07.) számú, a 73/2015.(V.05.) számú 253/2015. (XII.17.) számú, 127/2016 (VI.14.) számú, a 252/2016.(XI.17.) számú és a *……/2018. (VII. …) számú* határozattal hagyta jóvá,

Jászberény Városi Önkormányzat Képviselő-testülete a 98/2013. (IV.10.) számú határozatával, fogadta el, melyet a 46/2014.(II.12.) számú, 285/2015.(V.13.) számú 9/2016. (I.20.) számú, 182/2016 (V.11.) számú, 308/2016.(XII.14.) számú és a *210/2018. (VIII. 9.) számú* határozattal hagyta jóvá,

Jászboldogháza Községi Önkormányzat Képviselő-testülete a 29/2013. (IV.10.) számú határozatával, fogadta el, melyet a 98/2013.(XI.25) számú, 26/2015.(IV.27.) számú 126/2016. (XII.16.) számú, 46/2016 (V.09.) számú, 105/2016.(XI.21.) számú és a *……/2018. (VII. …) számú* határozattal hagyta jóvá,

Jászdózsa Községi Önkormányzat Képviselő-testülete a 45/2013. (III.28.) számú határozatával, fogadta el, melyet a 178/2013.(XI.14.) számú, 50/2015.(V.06.) számú 181/2015. (XII.17.) számú, 82/2016 (V.12.) számú, 152/2016. (XI.24.) számú és a *……/2018. (VII. …) számú* határozattal hagyta jóvá,

Jászfelsőszentgyörgy Községi Önkormányzat Képviselő-testülete a 29/2013. (IV.10.) számú határozatával, fogadta el, melyet a 116/2013. (XI.28.) számú, 51/2015.(IV.30.) számú 8/2016. (I.28.) számú, 52/2016 (V.5.) számú, 120/2016. (XI.24.) számú, és a *……/2018. (VII. …) számú* határozattal hagyta jóvá,

Jászjákóhalma Községi Önkormányzat Képviselő-testülete a 20/2013. (III.12.) számú határozatával, fogadta el, melyet a 105/2013.(XI.26.) számú, 58/2015.(V.7.) számú 1/2016. (I.26.) számú, 49/2016 (V.9.) számú, 88/2016. (XII.7.) számú és a *……/2018. (VII. …) számú* határozattal hagyta jóvá,

Jászkisér Városi Önkormányzat Képviselő-testülete a 76/2013. (IV.10.) számú határozatával, fogadta el, melyet a 257/2013. (XI.28.) számú, 90/2015.(IV.28.) számú 268/2015. (XII.21.) számú, 153/2016 (V.18.) számú, 284/2016. (XI.24.) számú és a *……/2018. (VII. …) számú* határozattal hagyta jóvá,

Jászladány Nagyközségi Önkormányzat Képviselő-testülete a 99/2013. (IV.10.) számú határozatával, fogadta el, melyet a 264/2013. (XI.20.) számú, 146/2015. (IV.30.) számú 353/2015. (XII.16.) számú, 169/2016 (V.11.) számú, 339/2016. (XI.24.) számú, és a *……/2018. (VII. …) számú* határozattal hagyta jóvá,

Jászszentandrás Községi Önkormányzat Képviselő-testülete a 35/2013. (III.28.) számú határozatával, fogadta el, melyet a 113/2013.(X.31.) számú, 66/2015.(IV.30.) számú 177/2015. (XII.16.) számú, 64/2016 (IV.28.) számú, 178/2016.(XI.24.) számú, és a *……/2018. (VII. …)* számú határozattal hagyta jóvá,

Jásztelek Községi Önkormányzat Képviselő-testülete a 28/2013. (III.26.) számú határozatával, fogadta el, melyet a 5/2014.(II.05.) számú, 25/2015.(IV.30.) számú 68/2015. (XII.15.) számú, 22/2016 (IV.26.) számú, 66/2016. (XI.22.) számú és a *……/2018. (VII. …) számú* határozattal hagyta jóvá.

**Kelt: Jászladány, 2018. július …..**

p.h. p.h. p.h.

…………………………. …………………………. ………………………….

Koczkás Gábor Eszes Béla Szarvák Imre

Alattyán Jánoshida Jászalsószentgyörgy

p.h. p.h. p.h

…………………………. …………………………. ……………………………

Farkas Ferenc Dr. Szabó Tamás Szűcs Lajos

Jászapáti Jászberény Jászboldogháza

p.h. p.h. p.h

…………………………. …………………………. ………………………….

Dr. Szerencsés István Zelenai Tibor Károlyné Terjéki Tünde

Jászdózsa Jászfelsőszentgyörgy Jászjákóhalma

p.h. p.h. p.h.

…………………………. …………………………. ………………………….

Lukácsi György Bertalanné Drávucz Katalin Szabó László

Jászkisér Jászladány Jászszentandrás

p.h.

………………………….

Tóth Nóra

Jásztelek

**1. sz. függelék**

|  |  |  |
| --- | --- | --- |
| **A Jászsági Szociális Szolgáltató** **Társulás tagjainak** | | |
| **megnevezése** | **székhelye** | **Lakossága fő** |
| Alattyán Község Önkormányzata | 5142 Alattyán, Szent István tér 1. | *2.028* |
| Jánoshida Községi Önkormányzat | 5143 Jánoshida Fő út 28. | *2.542* |
| Jászalsószentgyörgy Községi Önkormányzat | 5054 Jászalsószentgyörgy, Fő út 53/a | *3.510* |
| Jászapáti Városi Önkormányzat | 5130 Jászapáti, Velemi Endre út 2. | *8.819* |
| Jászberény Városi Önkormányzat | 5100 Jászberény, Lehel vezér tér 18. | *26.404* |
| Jászboldogháza Községi Önkormányzat | 5144 Jászboldogháza, Rákóczi út 27. | *1.678* |
| Jászdózsa Községi Önkormányzat | 5122 Jászdózsa, Szent Mihály tér 1. | *2.163* |
| Jászfelsőszentgyörgy Községi Önkormányzat | 5111 Jászfelsőszentgyörgy, Fő út 57. | *1.873* |
| Jászjákóhalma Község Önkormányzat | 5121 Jászjákóhalma, Fő út 27. | *2.935* |
| Jászkisér Város Önkormányzata | 5137 Jászkisér, Fő u. 7. | *5.496* |
| Jászladány Nagyközségi Önkormányzat | 5055 Jászladány, Hősök tere 6. | *5.697* |
| Jászszentandrás Község Önkormányzata | 5136 Jászszentandrás, Rákóczi út 94. | *2.432* |
| Jásztelek Községi Önkormányzat | 5141 Jásztelek, Szabadság út 71. | *1.619* |
|  |  |  |
| **A Jászsági Szociális Szolgáltató Társulás lakosságszáma:** | | ***67.196*** |